139.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1125 της 24/25 Νοεμ. 1977 (ΦΕΚ Α΄ 364) Περί Οργανώσεως, Διαρθρώσεως, Επανδρώσεως και Λειτουργίας της παρά τω Υπουργείω Δημοσίων Έργων Διευθύνσεως Πολιτικής Σχεδιάσεως. Εκτάκτου Ανάγκης (Π.Σ.Ε.Α.). Έχοντας υπ’ όψει: 1.Τας διατάξεις των παραγράφων 1, 2 και 3 του άρθρου 15 του Ν.Δ. 17/1974 «περί Πολιτικής Σχεδιάσεως Εκτάκτου Ανάγκης». 2.Τας διατάξεις των άρθρων 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 3.Την υπ’ αριθ. 1183/27.10.77 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Εθνικής Αμύνης και Δημοσίων Έργων, αποφασίζομεν: Άρθρον 1. Σύστασις Δ/νσεως Πολιτικής Σχεδιάσεως  Εκτάκτου Ανάγκης του Υ.Π.Δ.Ε. 1.Η δια του άρθρου 15 παράγραφος 1 του Ν.Δ. 17/1974 συσταθείσα παρά τω Υπουργείω Δημοσίων Έργων ΥΠΔΕ Διεύθυνσις Πολιτικής Σχεδιάσεως Εκτάκτου Ανάγκης (Π.Σ.Ε.Α.) εντάσσεται οργανικώς εις την Κεντρικήν Υπηρεσίαν αυτού, ως αυτοτελής Διεύθυνσις, υπογομένη απ’ ευθείας εις τον Υπουργόν Δημοσίων Έργων. 2.Δι’ αποφάσεως του Υπουργού Δημοσίων Έργων, Ανώτατος Υπάλληλος του αυτού Υπουργείου, κεκτημένος τα εν άρθρω 6 παραγρ. 1 του παρόντος ειδικά προσόντα, ορίζεται υπεύθυνος «Συντονιστής» απασών των Υπηρεσιών του ΥΠΔΕ. Δια την Πολιτικήν Σχεδίασιν Εκτάκτου Ανάγκης. Άρθρον 2. Αποστολή-Αρμοδιότητες. 1.Αποστολή της Δ/νσεως Π.Σ.Ε.Α. είναι η, από του καιρού της ειρήνης, προπαρασκευή και οργάνωσις και εν ώρα εκτάκτου ανάγκης ή πολέμου δραστηριοποίησις άπαντος του εις την αρμοδιότητα του αυτού Υπουργείου υπαγομένου ή υπαχθησομένου δυναμικού του Πολιτικού Τομέως της Χώρας από απόψεως πολιτικής αμύνης και πολιτικής κινητοποιήσεως προς επιτυχή αντιμετώπισιν της εκτάκτου ανάγκης ή του πολέμου. 2.Εις την αρμοδιότητα της Δ/νσεως Π.Σ.Ε.Α. εμπίπτει παν θέμα σχετικόν με την ως άνω αποστολήν εις τον κύκλον δραστηριότητος και υπευθυνότητος του Υπουργείου Δημοσίων Έργων, ιδία δε αι εν τω άρθρω 15 παραγρ. 6 του Ν.Δ. 17/1974 αποστολαί γενικού χαρακτήρος και ειδικώτερον η οργάνωσις και εν ώρα εκτάκτου ανάγκης ή πολέμου κινητοποίησις προς πολιτικήν άμυναν ή δράσιν, όλου του τεχνικού πολιτικού δυναμικού της Χώρας εις προσωπικόν, μηχανήματα, μέσα, εγκαταστάσεις και αναγκαία υλικά προς επιτυχή αντιμετώπισιν της εκτάκτου ανάγκης ή διεξαγωγήν του πολέμου. Άρθρον 3. Διάρθρωσις. Η Δ/νσις Π.Σ.Ε.Α. συγκροτείται από τα ακόλουθα τμήματα: α)Τμήμα Πολιτικής Κινητοποιήσεως. Β)Τμήμα Πολιτικής Αμύνης. Γ)Τμήμα Προστασίας Πληθυσμού δια Δομοκατασκευών. Δ)Γραφείον Γραμματείας και Υπαρχείου ΕΤΝΑ. Άρθρον 4. Αποστολή και αρμοδιότητες Τμημάτων Διευθύνσεως Π.Σ.Ε.Α. 1.Τμήμα Πολιτικής Κινητοποιήσεως: α)Το Τμήμα Πολιτικής Κινητοποιήσεως είναι αρμόδιον δια την λήψιν παντός μέτρου δια την ωργανωμένην μετάπτωσιν των Πολιτικών Δυνάμεων αρμοδιότητος Υπουργείου Δημοσίων Έργων εκ της καταστάσεως ειρήνης εις πολεμικήν τοιαύτην ίνα αύται ανταποκριθούν εις την πολεμικήν προσπάθειαν του Έθνους και εις πάσαν εν ώρα ειρήνης έκτακτον ανάγκην. Β)Ειδικώτερον η αρμοδιότης του τμήματος αφορά εις: Την κατάρτισιν και τήρησιν των προβλεπομένων Σχεδίων Οργανώσεως, κινητοποιήσεως και δράσεως εν καιρώ πολέμου ή εν περιπτώσει εκτάκτου ανάγκης (εν ειρήνη) των Υπηρεσιών του Υπουργείου. Την κοινοποιήσιν των Σχεδίων Π.Σ.Ε.Α. εις τας Νομαρχίας και εξηρτημένους Οργανισμούς και παροχήν εις αυτάς των απαραιτήτων οδηγιών, ίνα βάσει τούτων καταρτισθούν υπ’ αυτών τα Σχέδιά των. Την παρακολούθησιν συντάξεως, τον έλεγχον και έγκρισιν των υπό των Νομαρχιών και εξηρτημένων Οργανισμών καταρτιζομένων και αναπροσαρμοζομένων εκάστοτε Σχεδίων Π.Σ.Ε.Α. Την σύνταξιν προτάσεων προς το Ανώτατον Συμβούλιον Εθνικής Αμύνης (ΑΣΕΑ) δια του Υπουργείου Εθνικής Αμύνης περί των ληπτέων μέτρων δια την προώθησιν του έργου των Δ/ΠΣΕΑ, εφ’ όσον απαιτείται σύμπραξις πλειόνων Υπουργείων. Την σύνταξιν περιοδικών εκθέσεων επί της προόδου της Πολιτικής Σχεδιάσεως Εκτάκτου Ανάγκης και υποβολήν τούτων εις ΑΣΕΑ δια του Υπουργείου Εθνικής Αμύνης. Την τήρησιν στατιστικών στοιχείων του υπό του Υπουργείου ελεγχομένου ανθρωπίνου δυναμικού. Την τήρησιν στατιστικών στοιχείων απάντων των μηχανημάτων έργων ως και των χειριστών τούτων. Την υποβολήν αρμοδίως προτάσεων δι’ εξασφάλισιν των αναγκαιούντων μέσων, υλικών, εφοδίων και πιστώσεων προς υποστήριξιν των σχεδίων Πολιτικής Κινητοποιήσεως αρμοδιότητος ΥΠ.Δ.Ε. Τας ενεργείας προς πολιτικήν επιστράτευσιν προσωπικού δια την κάλυψιν αναγκών του αυτού Υπουργείου. Την μέριμναν δια την χορήγησιν ή ακύρωσιν αναστολών προσελεύσεως προσωπικού εν επιστρατεύσει, αρμοδιότητος του Υπουργείου και των εξηρτημένων Οργανισμών. Την οργάνωσιν δι’ εκτέλεσιν δεσμεύσεων-μισθώσεων και επιτάξεων μηχανημάτων, υλικών και μέσων δια τας ανάγκας του Υπουργείου. Την παρακολούθησιν και έλεγχον της ετοιμότητος εφαρμογής των σχεδίων και των μέτρων συναγερμού υπό των Υπηρεσιών του Υπουργείού. Την μέριμναν δια την εκπαίδευσιν επί θεμάτων ΠΣΕΑ του εις την Δ/νσιν και τμήματα ΠΣΕΑ τοποθετουμένου προσωπικού ως και του προσωπικού των υπό του Υπουργείου Δημ. Έργων εποπτευομένων Οργανισμών ή Επιχειρήσεων. Την μέριμναν προς προπαρασκευήν και εφαρμογήν των προγραμματιζομένων εκάστοτε ασκήσεων ΠΣΕΑ. Την τήρησιν των απαιτουμένων σχεδίων Πολιτικής Κινητοποιήσεως εν πολέμω ή εν περιπτώσει Εκτάκτου Ανάγκης (εν ειρήνη) των Οργανισμών ή Επιχειρήσεων. Την παρακολούθησιν εφαρμογής των σχεδίων ΠΣΕΑ των ανωτέρω Οργανισμών, ως και παν έτερον συναφές θέμα Πολιτικής Σχεδιάσεως μη προβλεφθέν υπό του παρόντος. 2.Τμήμα Πολιτικής Αμύνης: α)Το Τμήμα τούτο είναι αρμόδιον δια την κατά την ισχύουσαν Νομοθεσίαν και την λοιπήν κανονιστικήν ρύθμισιν, υποχρεωτικήν δια την Εθνικήν Άμυναν, Οργάνωσιν, κινητοποίησιν ή καθοδήγησιν των πολιτικών Δυνάμεων της Χώρας προς αντιμετώπισιν των πάσης φύσεως εχθρικών προσβολών, λοιπών εχθρικών δραστηριοτήτων και καταστροφών εις τον Πολιτικόν κυρίως τομέα αρμοδιότητος Υπουργείου Δημοσίων Έργων. Β)Ειδικώτερον η αρμοδιότης του τμήματος αφορά εις: Την κατάρτισιν και τήρησιν των προβλεπομένων Σχεδίων Πολιτικής Αμύνης. (Μετά την σελ. 90,343(α) Σελ. 90,345(β) Τεύχος 663-Σελ. 91 Υπουργείο Δημοσίων ΄Εργων 23.A.α.139 Την εφαρμογήν των εκ των ανωτέρω Σχεδίων προβλεπομένων διαδικασιών συντάξεως των επί μέρους Σχεδίων των Δημοσίων Ανεξαρτήτων Ιδρυμάτων (Δ.Α.Ι.). Τον εφοδιασμόν δια των απαραιτήτων υλικών και μέσων δια την αντιμετώπισιν των από απόψεως πολιτικής αμύνης αναγκών εν καιρώ πολέμου ή εκτάκτου ανάγκης εν ειρήνη και δια τας αντιστοίχους προτάσεις εξασφαλίσεως των προς τούτο αναγκαίων πιστώσεων. Την μέριμναν δια την εξουσιοδότησιν των υπαλλήλων του ΥΠ.Δ.Ε. δια την διαχείρισιν διεβαθμισμένου υλικού συμφώνως προς τον εν ισχύ εκάστοτε κανονισμόν, ως και την μέριμναν δια την αρμοδίως και κατά την προβλεπομένην νόμιμον διαδικασίαν απομάκρυνσιν τυχόν κριθέντων άκρως επικινδύνων υπαλλήλων εκ καιρώ πολέμου και τέλος την τήρησιν των κανόνων ασφαλείας διεβαθμισμένου υλικού των Υπηρεσιών του ΥΠ.Δ.Ε. 3.Τμήμα Προστασίας Πληθυσμού δια Δομοκατασκευών. Το Τμήμα τούτου είναι αρμόδιον δια: α)Την σύνταξιν ειδικών μελετών, προδιαγραφών και κανονισμών (πολεοδομικών, δομικών, λειτουργικών, δομοστατικών κλπ.) αναφερομένων εις τα καταφύγια προστασίας του πληθυσμού. Β)Την σύνταξιν πλήρων οικονομοτεχνικών μελετών και συμβάσεων κατασκευής έργων προστασίας του πληθυσμού (καταφύγια, ορύγματα κλπ.). γ)Την μελέτην μέτρων και κινήτρων δια την ενθάρρυνσιν του ιδιωτικού τομέως προς κατασκευήν καταφυγίων. Δ)Την μελέτην και θέσπισιν μέτρων πολλαπλής χρήσεως των χώρων των καταφυγίων. Ε)Την χορήγησιν δωρεάν των εν γένει μελετών, προδιαγραφών και κανονισμών εις τους ιδιώτας και τα Ν.Π.Δ.Δ. και Οργανισμούς και εποπτείαν εφαρμογής αυτών. Στ)Την συνεχή ενημέρωσιν επί των διεθνών ή συμμαχικών τάσεων επί θεμάτων προστασίας πληθυσμού δια καταφυγίων και συνεχή αναμόρφωσιν και εκσυγχρονισμόν των κανόνων και μέτρων των αναφερομένων εις τα καταφύγια και γενικώτερον την εν υπογείω ανάπτυξιν λειτουργιών εις τας αστικάς συγκεντρώσεις. Ζ)Την μέριμναν δια τον εκσυγχρονισμόν του εκάστοτε υφισταμένου αποθέματος καταφυγίων. Η)Την μέριμναν εξευρέσεως καταλλήλων χώρων δια την εξ υπαρχής ή εκ διασκευής και συμπληρώσεως, δημιουργίαν καταφυγίων. Θ)Την συμπληρωματικήν εκπαίδευσιν των Τεχνικών επί των ειδικών απαιτήσεων των καταφυγίων (δια σεμιναρίων, διαλέξεων , εκδόσεως βιβλίων και τευχών προτύπων μελετών). Ι)Την έρευναν και ανάπτυξιν δομικών μεθόδων κατασκευής (προκατασκευή καταφυγίων) και υλικών παραβιαζόντων προς την Ελληνικήν πραγματικότητα. 4.Γραφείον Γραμματείας και Υπαρχείου ΕΤΝΑ. Το Γραφείον τούτο είναι αρμόδιον δια την διακίνησιν των εγγράφων γενικώς από της πρωτοκολλήσεως μέχρι της διεκπεραιώσεως και αρχειοθετήσεως ως και δια την διακίνησιν και Αρχειοθέτησιν του διεβαθμισμένου υλικού του Υπαρχείου ΕΤΝΑ κατά τα, εις τους οικείους Κανονισμούς Ασφαλείας διαλαμβανόμενα. Σελ. 90,346(β) Τεύχος 663-Σελ. 92 Άρθρον 5. Τοποθέτησις εις Δ/Π.Σ.Ε.Α. 1.Ως προϊστάμενος της Δ/ΠΣΕΑ τοποθετείται υπάλληλος ενός των Τεχνικών Κλάδων ΑΤ επί βαθμώ 2ω ή 3ω και κατά προτίμησιν απόφοιτος της Σχολής Εθνικής Αμύνης. 2.Ως Προϊστάμενοι των τμημάτων Πολιτικής Κινητοποιήσεως, Πολιτικής Αμύνης και Προστασίας πληθυσμού δια Δομοκατασκευών τοποθετούνται υπάλληλοι των Τεχνικών Κλάδων ΑΤ επί βαθμώ 3ω ή 4ω ή 5ω. 3.Ως Προϊστάμενος της Γραμματείας τοποθετείται διοικητικός υπάλληλος ΜΕ επί 4ω έως 6ω βαθμοίς. Άρθρον 6. Ειδικά προσόντα υπαλλήλων Π.Σ.Ε.Α. Οι υπηρετούντες εις την Δ/νσιν Π.Σ.Ε.Α., υπάλληλοι πλέον των προσόντων των, κατά κατηγορίαν και βαθμόν προβλεπομένων παρά των κειμένων διατάξεων δια τους υπαλλήλους του ΥΠ.Δ.Ε., οφείλουν να κέκτηνται τα εξής πρόσθετα προσόντα άτινα αποτελούν οπωσδήποτε επί πλέον στοιχεία κρίσεώς των προκειμένης της τοποθετήσεώς των και παραμονής των εις την Δ/Π.Σ.Ε.Α. 1.Να δύνανται να εξουσιοδοτηθούν δια βαθμού εξουσιοδοτήσεως ασφαλείας προσωπικού τουλάχιστον «ΕΤΝΑ-ΑΚΡΩΣ ΑΠΟΡΡΗΤΟΝ» ο δε Δ/ντής οπωσδήποτε «COSMIC». 2.Να έχουν μετεκπαιδευθή προ της εις την Δ/νσιν ΠΣΕΑ τοποθετήσεώς των επί θεμάτων Π.Σ.Ε.Α. 3.Να έχουν την ικανότητα της μετ’ ευρύτητος θεωρήσεως των θεμάτων και της συνεργασίας μετά των υπαλλήλων όλων των φορέων της Δημοσίας Διοικήσεως τεκμαιρομένης εκ της επιτυχούς προϋπηρεσίας των εις ετέρας Επιτελικάς ή Διοικητικάς υπηρεσίας. 4.Να γνωρίζουν εις ικανοποιητικόν βαθμόν μίαν τουλάχιστον των Ευρωπαϊκών ξένων γλωσσών. 5.Να έχουν χαρακτηρισμόν «άριστος» εις τα ουσιαστικά προσόντα «Δύναμις θελήσεως-Αυτοκυριαρχία» εις τας εκθέσεις ουσιαστικών προσόντων της τελευταίας τουλάχιστον τριετίας προ της τοποθετήσεώς των εις την Δ/νσιν Π:Σ.Ε.Α. Άρθρον 7. Καταργούμεναι διατάξεις. Το Β.Δ. 654/1969 «περί οργανώσεως και λειτουργίας της παρά τω Υπουργείω Δημοσίων Έργων συσταθείσης Δ/νσεως Π.Σ.Ε.Α.» καταργείται. Εις τον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 23.A.α.139 Υπουργείο Δημοσίων ΄Εργων 